**ΚΕΙΜΕΝΙΚΟΙ ΔΕΙΚΤΕΣ**

**Α. ΓΛΩΣΣΙΚΕΣ ΕΠΙΛΟΓΕΣ Β. ΑΦΗΓΗΜΑΤΙΚΟΙ ΤΡΟΠΟΙ Γ. ΑΦΗΓΗΜΑΤΙΚΕΣ ΤΕΧΝΙΚΕΣ**

**Α. ΓΛΩΣΣΙΚΕΣ ΕΠΙΛΟΓΕΣ**

* **Γλωσσικές ποικιλίες**

Γεωγραφικές γλωσσικές ποικιλίες Κοινωνικές γλωσσικές ποικιλίες

(ιδιώματα – διάλεκτοι) διαφοροποίηση ανάλογα με:

 α) ηλικία

 β) φύλο

 γ) μόρφωση

 δ) επάγγελμα (βλ. και ειδικό λεξιλόγιο)

 ε) περίσταση

* **Λεξιλόγιο**: κοινό – καθημερινό εξειδικευμένο- τεχνικό

ξένο λεξιλόγιο + ειδικό λεξιλόγιο

* **Χρόνοι** (χρονική βαθμίδα και ποιον ενέργειας)

Παρόν (Ενεστώτας Παρακείμενος)

Χρονική βαθμίδα: Παρελθόν (Παρατατικός, Αόριστος, Υπερσυντέλικος)

 Μέλλον (Εξακ. Μέλλοντας, Στιγμ. Μέλλοντας, Συντελ. Μέλλοντας)

 Εξακολουθητικοί (Ενεστώτας, Παρατατικός, Εξακ. Μέλλοντας)

Ποιόν ενέργειας: Συνοπτικοί (Αόριστος, Στιγμ. Μέλλοντας)

 Συντελικοί (Παρακείμενος, Υπερσυντέλικος, Συντελ. Μέλλοντας)

**Πιο αναλυτικά για κάθε χρόνο**

|  |  |  |
| --- | --- | --- |
| **Χρόνος** | **Τι δηλώνει** | **Παραδείγματα** |
| Ενεστώτας | * διάρκεια ή επανάληψη στο παρόν
* δραματικότητα σε αφήγηση παρελθοντικού γεγονότος (ιστορικός ενεστώτας)
* κάτι προγραμματισμένο
 | Οι φιλόλογοι όλη μέρα διορθώνουμε. (διάρκεια)Κάθε μέρα σηκώνομαι στις έξι (επανάληψη)Ήμουν πολύ ερωτευμένος μαζί της και ξαφνικά τη **βλέπω** να έρχεται. (ιστορ. Ενεστώτας)Αύριο πετάω στις δέκα για Θεσσαλονίκη. (κάτι προγραμματισμένο) |
| Παρατατικός | διάρκεια - επανάληψη στο παρελθόν | Μιλούσε για ώρες. (διάρκεια)Σε κάθε σφύριγμα του διαιτητή διαμαρτυρόταν (επανάληψη |
| Εξακολουθητικός Μέλλοντας | * διάρκεια – επανάληψη στο μέλλον
* σπάνια δηλώνει το παρόν
 | Αύριο θα διαβάζω όλη μέρα (διάρκεια)Υπόσχομαι ότι θα διαβάζω κάθε μέρα (επανάληψη)Θα δουλεύει τώρα, το ξέρω. (παρόν) |
| Στιγμιαίος Μέλλοντας  | κάτι συνοπτικό στο μέλλον | Θα διαβάσω και θα έρθω |
| Συντελεσμένος Μέλλοντας | κάτι συντελεσμένο στο μέλλον | Μέχρι να έρθεις θα έχω τελειώσει |
| Αόριστος | * κάτι συνοπτικό - στιγμιαίο στο παρελθόν
* κάτι που θα συμβεί άμεσα ή με βεβαιότητα στο μέλλον
* γενική αλήθεια, κάτι που συμβαίνει συνήθως (γνωμικός αόριστος)
 | Πριν μία ώρα σημειώθηκε σεισμός με επίκεντρο την Πάρνηθα Σε δυο λεπτά έφτασα.(μέλλον)Αν σε δει η μάνα σου, χάθηκες! (μέλλον)Είδε ο τρελός τον μεθυσμένο και φοβήθηκε. (γνωμικό) |
| Παρακείμενος | το συντελεμένο στο παρόν (κάτι που έγινε στο παρελθόν και έχει τελειώσει την ώρα που μιλάμε) | Έχω ασκήσει τρία διαφορετικά επαγγέλματα έως τώρα |
| Υπερσυντέλικος | το συντελεσμένο στο παρελθόν (κάτι που είχε τελειώσει στο παρελθόν πριν γίνει κάτι άλλο) | Είχε παίξει μόνο δευτερεύοντες ρόλους μέχρι να πρωταγωνιστήσει στην ταινία «Τιτανικός» |

* **Εγκλίσεις**

|  |  |  |
| --- | --- | --- |
| **Εγκλίσεις** | **Δηλώνει** | **Παραδείγματα** |
| Οριστική | * το πραγματικό, το βέβαιο

σπανιότερα:* το δυνατό: θα+παρατατικό ή υπερσυντέλικο
* το πιθανό: θα+οποιοσδήποτε χρόνος
* ευχή: άμποτε, μακάρι να, ας, είθε+ιστορικός χρονος
* παράκληση
 | Η γη γυρίζει. Θα έρθω σίγουρα.Θα έκανα τα πάντα για να πετύχωΘα παίζει μάλλον στην αυλή.Μακάρι να τα κατάφερνεςΜε βοηθάς; Δεν προσέχεις λίγο τη διατροφή σου; |
| Υποτακτική | * το ενδεχόμενο
* το επιθυμητό
* προτροπή
* παραχώρηση
* απορία
* προσταγή
* απαγόρευση
 | **Αν τελειώσω** νωρίς, θα έρθω.**Ας γίνω** καλά, και βλέπουμε.Να έρθεις το βράδυ.Ας γίνει έτσι λοιπόν.Να τον ρωτήσω;Να έρθει αμέσως!Μην μιλάτε στην τάξη! |
| Προστακτική | * προσταγή
* προτροπή/απαγόρευση
* παράκληση
* ευχή
 | Βγες έξω!Μη φωνάζετε!Βοηθήστε, σας παρακαλώ.Πήγαινε, παιδί μου, στο καλό. |

 **Επιστημική**

* **Τροπικότητα**

**Δεοντική**

**Α. Επιστημική τροπικότητα**

|  |  |  |
| --- | --- | --- |
| **Δηλώνει** | **Εκφέρεται** | **Παραδείγματα** |
| Υπόθεση | * να+υποτακτική
* αν, εάν, άμα, έτσι και, ας+οριστική
 | **Να ’ξερες** τι έχω κάνει για σένα, δεν θα μου μιλούσες έτσι.**Ας είχα** χρήματα και θα ’βλεπες τι θα έκανα |
| Δυνατότητα | * μπορεί+υποτακτική
* ίσως+υποτακτική
* θα+οριστική
 | Ο Πέτρος μπορεί/ίσως να αγοράσει αυτοκίνητο.Νομίζω ότι θα γινόταν εύκολα |
| Πιθανότητα | * πρέπει+υποτακτική
* θα+οριστική
* τροπικά επιρρήματα (πιθανόν, μάλλον, ίσως κλπ)
 | Το αεροπλάνο πρέπει να/μάλλον προσγειώθηκε.Το αεροπλάνο θα προσγειώθηκε πριν λίγο. |
| Βεβαιότητα | * απλή οριστική
* εκφράσεις/επιρρήματα που δηλώνεις βεβαιότητα
 | Το αεροπλάνο προσγειώθηκε στις τρεις.Ο Γιώργος σίγουρα θα έρθει. |

**Β. Δεοντική τροπικότητα**

|  |  |  |
| --- | --- | --- |
| **Δηλώνει** | **Εκφέρεται** | **Παραδείγματα** |
| Επιθυμία | θέλω/επιθυμώ/ελπίζω+υποτακτική | Θέλω να αγοράσω αυτοκίνητο.Ελπίζω να εμφανιστεί. |
| Ευχή | * υποτακτική
* μακάρι να/που, ας+υποτακτική
 | Να ζήσετε ευτυχισμένοι!Μακάρι να έρθει.Που να μη σώσω, αν σου λέω ψέματα! |
| Πρόθεση | ρήματα που δηλώνουν πρόθεση+υποτακτική | Σκοπεύω/Προτίθεμαι/Λέω να αλλάξω χρώμα στα μαλλιά μου. |
| Υποχρέωση | προστακτικήπρέπει/είναι ανάγκη/ χρειάζεται/επιβάλλεται+υποτακτική | Πληρώστε τον λογαριασμό να φύγουμε.Πρέπει να παραδώσω αύριο την εργασία. |

* **Γραμματικά- ρηματικά πρόσωπα:** Ο πομπός επιλέγει διαφορετικά ρηματικά πρόσωπα ανάλογα με τον σκοπό και το ύφος του κειμένου.

|  |  |
| --- | --- |
| **Πρόσωπο** | **Πρόθεση του πομπού/ επικοινωνιακό αποτέλεσμα** |
| **α΄ενικό** | 1. Εκφράζει τον προσωπικό χαρακτήρα των απόψεων (υποκειμενικότητα
2. Αναδεικνύει την προσωπικότητα του πομπού
3. Δηλώνει προσωπικά βιώματα ή εξομολογητική διάθεση
4. Προσδίδει ζωντάνια και αμεσότητα στον λόγο
 |
| **β΄ενικό** | 1. Εκφράζει οικειότητα ή απλώς διάθεση επικοινωνίας/συζήτησης με τον δέκτη
2. Δηλώνει προτρεπτικό ή συμβουλευτικό ύφος
3. Προσδίδει στην επικοινωνία αμεσότητα και ζωντάνια
 |
| **α΄πληθυντικό** | 1. Δηλώνει την ένταξη (συμμετοχή) του πομπού σε ένα σύνολο, την προσπάθειά του να δημιουργήσει «γέφυρες» επικοινωνίας με τον δέκτη
2. Φανερώνει την καθολική αποδοχή μιας άποψης (καθολικότητα) και τη συνυπευθυνότητα
3. Καθιστά την επικοινωνία πιο ζωντανή και άμεση
 |
| **β΄πληθυντικό** | 1. Μπορεί να εκπέμπει μηνύματα ευγένειας ή συμβατικότητας
2. Φανερώνει προτρεπτικό ή συμβουλευτικό ύφος
3. Προσδίδει αμεσότητα και επικοινωνία
 |
| **γ΄ενικό****ή πληθυντικό** | 1. Δηλώνει αντικειμενικότητα στην παρουσίαση των πληροφοριών
2. Ουδέτερο και απρόσωπο/αποστασιοποιημένο ύφος
 |

* **Ενεργητική – Παθητική Σύνταξη**

|  |  |
| --- | --- |
| **Ενεργητική Σύνταξη** | **Παθητική Σύνταξη** |
| Έμφαση στο λογικό υποκείμενοΎφος προσωπικό, απλό- προφορικότητα | Έμφαση στην ενέργεια, στο αποτέλεσμα της ενέργειαςΠροτιμάται σε επιστημονικά κείμεναΎφος απρόσωπο, τυπικό, αποστασιοποιημένο |

* **Ευθύς – Πλάγιος λόγος**

Ευθύς: αμεσότητα, ζωντάνια, παραστατικότητα, εγκυρότητα, αφήνεται ο δέκτης να βγάλει μόνος τα συμπεράσματά του, ισχυρότερο συναισθηματικά αποτέλεσμα

Πλάγιος: Διαμεσολαβημένος λόγος, υποκειμενικότητα, αποστασιοποίηση

* **Ονοματοποίηση:** Η ονοματοποίηση χαρακτηρίζει τα επιστημονικά κείμενα και

τα «ακαδημαϊκά» είδη λόγου, όπως το δοκίμιο ή οι τεχνικές αναφορές, που επεξεργάζονται αφηρημένες και τεχνικές έννοιες

* **Σημεία στίξης**

**Άνω τελεία (·):** χωρίζει δυο μέρη μιας φράσης που σχετίζονται μεταξύ τους αντιθετικά, ιδίως όταν το δεύτερο μέρος συμπληρώνει ή επεξηγεί το νόημα του πρώτου [αυτός δεν είναι άνθρωπος· είναι θηρίο ανήμερο]
**Κόμμα (,):** εφιστά την προσοχή του αναγνώστη σε μια λέξη ή φράση [γι᾿ αυτό, είναι επιτακτική ανάγκη να συνηθίσουμε, από την παιδική μας ηλικία μάλιστα, στην ανάγνωση λογοτεχνικών βιβλίων]
**Διπλή τελεία (:)** : πριν από αυτούσια παράθεση λόγων άλλου, που κλείνονται σε εισαγωγικά /πριν από απαρίθμηση, ερμηνεία, επακόλουθο
**Ερωτηματικό (;):** σε παρένθεση, δείχνει ειρωνεία, αμφιβολία
**Θαυμαστικό (!):** υπογραμμίζει την εντύπωση από κάτι απίστευτο ή ανόητο / μέσα σε παρένθεση δηλώνει απορία / [αποδοχή (επιδοκιμασία, συμφωνία, ενθάρρυνση, ευχάριστη έκπληξη) – απόρριψη (αποδοκιμασία, αποστροφή, αγανάκτηση, αποκλεισμό, αποθάρρυνση, κατάπληξη) – αμφιβολία (απορία, δισταγμό, αμηχανία, αμφισβήτηση)]
**Αποσιωπητικά (…):** όταν υποδηλώνεται συγκίνηση ή μένει ατελείωτη μια φράση. Όταν όμως προηγούνται μιας λέξης ή φράσης, υποδηλώνουν ειρωνεία ή προαναγγέλλουν αστεϊσμό/ παραδοξολογία
**Διπλή παύλα (— —):** απομονώνει μέρος του κειμένου. Ό,τι περικλείεται σε διπλή παύλα είναι συνήθως απαραίτητη παρεμβολή στη συνέχεια του λόγου
**Παρένθεση ():** κλείνει μια λέξη ή φράση που εξηγεί ή συμπληρώνει τα λεγόμενα· πρόκειται για μια μικρή παρέκβαση
**Εισαγωγικά (« »):** κλείνουν τα λόγια κάποιου, όπως ακριβώς τα είπε (ευθύς λόγος) /ρητά, παροιμίες / λέξεις ή φράσεις που δεν χρησιμοποιούνται με το συνηθισμένο τους νόημα (μεταφορικός λόγος) ή χρησιμοποιούνται ειρωνικά ή ως σχόλιο / τίτλοι βιβλίων – περιοδικών, ονόματα εφημερίδων (πλοίων, επιγραφές), όταν δεν τυπώνονται με πλάγια στοιχεία [εφημερίδα «Το Βήμα» /*Το Βήμα*], ειδικό λεξιλόγιο/επιστημονικός λόγος

* **Σχήματα λόγου** π.χ. κύκλος, επαναλήψεις, προσωποποιήσεις, μεταφορές, παρομοιώσεις, αντιθέσεις, ασύνδετο, πολυσύνδετο (θα δοθεί ξεχωριστό φυλλάδιο)
* **Ρητορικό ερώτημα:** προβληματίζει, ευαισθητοποιεί, λειτουργεί εμφατικά ως ισχυρή άρνηση, κατάφαση ή προτροπή, αποτροπή. Στην οργάνωση του κειμένου μπορεί να λειτουργεί α)μεταβατικά (να συνδέει νοηματικά τα προηγούμενα με τα επόμενα),β) εισαγωγικά (να προετοιμάζει για τα επόμενα)

**Β. ΑΦΗΓΗΜΑΤΙΚΟΙ ΤΡΟΠΟΙ**

Αφήγηση, περιγραφή (εικόνες), διάλογος, μονόλογος, εσωτερικός μονόλογος – σκέψεις προσώπων, σχόλια αφηγητή

**Γ. ΑΦΗΓΗΜΑΤΙΚΕΣ ΤΕΧΝΙΚΕΣ**

 **ομοδιηγητικός** (συμμετέχει στην ιστορία ως παρατηρητής/αυτόπτης)

**Αφηγητής αυτοδιηγητικός** (συμμετέχει στην ιστορία ως πρωταγωνιστής) **ετεροδιηγητικός** (δεν έχει καμία συμμετοχή στην ιστορία)

 **εξωτερική** (ο αφηγητής ξέρει λιγότερα από τα πρόσωπα)

**Εστίαση εσωτερική** (ο αφηγητής έχει την περιορισμένη γνώση ενός χαρακτήρα)  **μηδενική** (απεριόριστη γνώση αφηγητή/αφηγητής παντογνώστης)

**Χρονική σειρά γεγονότων α)** Αναδρομική αφήγηση / εγκιβωτισμός (ολόκληρη ιστορία)

**β)**Προδρομική αφήγηση

 **Διάρκεια γεγονότων α)** Επιβράδυνση (περιγραφή, σχόλια, διάλογος)
 **β)** Επιτάχυνση (σύνοψη, συμπύκνωση)
 **γ)** έλλειψη -> αφηγηματικό κενό